**PÁLYÁZATI FELHÍVÁS**

**Újbudai Ösztöndíj B) alpályázat**

**Újbudai Ösztöndíj egészségügyi felsőfokú tanulmányokat folytató hallgatók, valamint**

**szakképzésben résztvevő szakorvos jelöltek számára**

**Megjelenés dátuma:** **2023. február 28.**

**Benyújtási határidő: 2023. május 16.**

**A Pályázat leírása:** Az Önkormányzat fenntartásában működő intézményekben és az Önkormányzat egészségügyi feladatát ellátó egészségügyi szolgáltatóknál dolgozók számára biztosított juttatásokról szóló 3/2022. (I. 25.) önkormányzati rendelet alapján, az abban  meghatározott feltételek szerint Újbuda Önkormányzata azon egészségügyi tanulmányokat folytató egyetemi, vagy főiskolai hallgatókat, kívánja támogatni, akik a diploma megszerzése után vállalják, hogy az Újbuda Önkormányzata tulajdonában lévő, vagy általa fenntartott intézményben, illetve az Önkormányzattal jogviszonyban lévő egészségügyi szolgáltatónál, háziorvosi szolgáltatónál munkaviszonyt létesítenek és ezt legalább a támogatás időtartamával azonos időtartamig fenntartják. Újbuda Önkormányzata támogatni kívánja továbbá, a már általános orvosi diplomával rendelkező szakképzési rendszerben lévőket, akik a háziorvosi, házi gyermekorvosi és fogorvosi tevékenységről szóló 4/2000 (II.25.) EüM rendelet 11. § (1) bekezdés a) pontja, valamint a (3) és (4) bekezdésben felsorolt szakorvosi képzésekben vesznek részt, melynek befejezését követően az Önkormányzattal feladat-ellátási szerződést kötnek felnőtt háziorvosi, vagy házi gyermekorvosi körzetek ellátására. Az Önkormányzat az Ösztöndíjat a hallgatói/szakképzési jogviszony időtartama alatt, aktív státusszal rendelkező hallgatóknak/szakorvos jelöltnek biztosítja.

1. **A pályázat kiírója**

Budapest Főváros XI. Kerület Újbuda Önkormányzata

**2. A pályázat célja**

A pályázat célja a Magyarország területén képzett, hivatástudattal rendelkező, egészségügyi szakemberek utánpótlásának biztosítása Budapest Főváros XI. Kerület Újbuda területén. A pályázat célja továbbá, az egészségügyi alapellátás és szakellátás területén érzékelhető munkaerőhiány csökkentése, a kerületi munkahelyek vonzóbbá tétele, ezzel álláshelyek biztosítása a frissen diplomát szerzett szakemberek részére.

**3. Támogatás formája**

Vissza nem térítendő támogatás.

**4. A pályázók köre**

A pályázat benyújtására az a magyarországi felsőoktatási intézményben tanuló, magyarországi állandó lakóhellyel, életvitelszerű tartózkodási hellyel rendelkező, magyar anyanyelvű hallgató, vagy szakképzésben résztvevő jogosult, aki a pályázat benyújtásának időpontjában

1. igazolja, hogy orvos- és egészségtudományi képzési területen az alábbi szakirányok legalább 4. féléves hallgatója:
* ápoló,
* gyógytornász,
* általános orvos, vagy
1. igazolja, hogy általános orvosi oklevéllel rendelkezik és a szakképzési rendszerben legfeljebb 3 év van hátra a szakvizsga megszerzéséig.

Vállalja, hogy

* az ápoló, gyógytornász, szakon a diploma megszerzését követő három hónapon belül a végzettségének megfelelő, elsősorban főállású foglalkoztatásra irányuló jogviszonyt létesít Újbuda Önkormányzata által megjelölt egészségügyi szolgáltatónál és azt legalább a támogatás időtartamával azonos időtartamig fenntartja, vagy
* az általános orvosi oklevél megszerzését követő hat hónapon belül szakképzési jogviszonyt létesít, illetve
* a szakorvos jelölt a szakvizsga megszerzését követően feladat-ellátási szerződést köt felnőtt háziorvosi, vagy házi gyermekorvosi körzet ellátására Újbuda területén, melyhez a praxis tulajdonjogának megszerzését önerőből vállalja.

**5. A pályázat benyújtásának feltétele**

1. A hallgató/szakorvos jelölt magyarországi felsőoktatási intézménnyel kötött,  aktív
státuszban lévő hallgatói/szakképzési jogviszonnyal rendelkezik, melynek meglétét
folyamatosan igazolja.
2. A hallgató/szakorvos jelölt szerződésben vállalja, hogy a diploma, oklevél
szakképzettség megszerzését követően Budapest Főváros XI. Kerület Újbuda Önkormányzata által megjelölt egészségügyi szolgáltatónál a végzettségének,
szakképzettségének megfelelő, elsősorban főállású, foglalkoztatásra irányuló
jogviszonyt létesít, és azt legalább a támogatás időtartamával azonos időtartamig fenntartja.

**6. A pályázat benyújtásának, vagy postai úton történő megérkezésének határideje**

A pályázat benyújtásának, vagy postai úton történő megérkezésének határideje  **2023. május 16. 12.00 óra**

Határidőben benyújtottnak minősül az a pályázat, amely a határidő zárónapján éjfélig ügyfélkapun keresztül lezárásra, vagy személyesen benyújtásra kerül, illetve, amely pályázat határidőig postai úton megérkezik. A megérkezési idő nem azonos a postára adás napjával.

**7. A pályázat benyújtása**

A pályázatot elektronikusan vagy papír alapon kell benyújtani.

1. A pályázat elektronikus benyújtásához rendelkezésre áll az **e-Papír** szolgáltatás [Ügyfélkapuval](https://ugyfelkapu.magyarorszag.hu/) vagy [Cégkapuval](https://tarhely.gov.hu/ckp-regisztracio/tajekoztato.html) rendelkező pályázók részére a <http://epapir.gov.hu/> felületen, a ***CÍMZETT –*** ***BUDAPEST FŐVÁROS*** ***XI.KERÜLET ÚJBUDA ÖNKORMÁNYZATA*** mezők és az ***ÜGYTÍPUS*** ***EGYÉB ÜGY***-re vonatkozó kategóriájának kiválasztását követően.
2. A pályázatot papír alapon, postai úton az alábbi címre kell eljuttatni:

Budapest Főváros XI. Kerület Újbudai Polgármesteri Hivatal

Szociális és Egészségügyi Osztály

1113 Budapest, Bocskai út 39-41.

1. A pályázatot papír alapon személyesen az alábbi címen kell benyújtani:

Budapest Főváros XI. Kerület Újbudai Polgármesteri Hivatal

Szociális és Egészségügyi Osztály Titkárság

1113 Budapest, Zsombolyai utca 4. I. em. 106. szoba

A borítékra rá kell írni: **„Újbudai Ösztöndíj Pályázat Egészségügyi szakterület”**

 A pályázathoz az alábbi dokumentumokat szükséges csatolni:

1. a pályázati adatlap kitöltve,
2. önéletrajz,
3. a tanulmányok folytatásának igazolására az utolsó aktív félévi kreditindex-igazolás felsőoktatási intézmény által hitelesített példánya,
4. az intézmény által kiállított hallgatói jogviszony igazolás eredeti, vagy a felsőoktatási intézmény által hitelesített példánya,
5. teljesített félévek tanulmányi eredményét tartalmazó leckekönyv a felsőoktatási intézmény által hitelesített példánya,
6. szakképzési jogviszony igazolására szolgáló dokumentum.

**8. A pályázattal elnyerhető tanulmányi ösztöndíj**

A pályázattal elnyerhető tanulmányi ösztöndíj2023. szeptembertől havi nettó 100.000 Ft összegű támogatás. Az ösztöndíja hallgatói/szakképzési jogviszony fennállása alatt, de legfeljebb 3 évig folyósítható - ami külön kérelemre 1 évvel meghosszabbítható -, azzal a feltétellel, hogy az aktív hallgatói/szakképzési státusz igazolása félévente megtörténik.

A hallgatói/szakképzési jogviszony szüneteltetése, megszakítása esetén az ösztöndíj folyósítása szünetel.

**9. Az ösztöndíj odaítélése során alkalmazandó eljárás**

A pályázatok egyfordulós eljárás keretében kerülnek elbírálásra.

**10. Forrás megnevezése**

A pályázat forrása a Budapest Főváros XI. Kerület Újbuda Önkormányzatának mindenkori költségvetésében elkülönített keret.

**11. Pályázat elbírálása**

Az ösztöndíjak odaítéléséről a Szociális és Egészségügyi Bizottság javaslatára a Polgármester dönt.

**12. Hiánypótlás módja**

A pályázat benyújtásának határidejétől számított 5 napon belül a pályázat kiírója a beérkezett pályázatot megvizsgálja, és annak hiányossága esetén - amennyiben a hiány pótolható - a hiányosságok kijavítására, pótlására 8 napos határidővel a pályázót felszólítja. Határidőben benyújtottnak minősül az a hiánypótlás, amely legkésőbb a hiánypótlási felhívás kézhezvételétől számított 8 napon belül (a határidő utolsó napján 12.00 óráig) elektronikus úton, vagy személyesen benyújtásra kerül, illetve postai úton megérkezik a Budapest Főváros XI. Kerület Újbudai Polgármesteri Hivatal Szociális és Egészségügyi Osztály Titkárságára a következő címre:

* + 1. 1113 Budapest, Bocskai út 39-41. (postai úton történő megküldés), vagy
		2. 1113 Budapest, Zsombolyai u. 4. I. emelet 106. (személyesen történő benyújtás).

A hiánypótlásra biztosított 8 napos határidő jogvesztő. Amennyiben a pályázó a hiánypótlási kötelezettségének határidőben nem, vagy csak részben tesz eleget a megjelölt határidőre, úgy további hiánypótlásra, vagy a határidő meghosszabbítására nincs lehetőség, a pályázat érvénytelenné válik. Az érvénytelenné nyilvánítás ellen jogorvoslatnak helye nincs.

**13. Eredményhirdetés**

2023. június 30. napjáig.

**14. Az Ösztöndíjas szerződés megkötése**

A nyertes pályázókkal Budapest Főváros XI. Kerület Újbuda Önkormányzata szerződést köt. A pályázat benyújtásával a pályázók vállalják, hogy jelen pályázati felhívás feltételeit elfogadják és sikeres pályázat esetén az Ösztöndíjas szerződést Újbuda Önkormányzatával megkötik.

Az ösztöndíjas jogviszony megszűnhet az ösztöndíjas szerződésben foglalt feltételek nem teljesülése esetén, illetve az ösztöndíjra jogosult, vagy a támogató hibájából. Az ösztöndíjas a szerződést felmondhatja. Amennyiben a szerződésszegésre az ösztöndíjas hibájából kerül sor, az ösztöndíjas köteles a részére folyósított ösztöndíj jegybanki alapkamattal növelt teljes összegét a támogatónak 90 napon belül visszafizetni. Amennyiben az ösztöndíjas szerződés az Önkormányzat vétkes szerződésszegése miatt megszűnik, az Ösztöndíjas a már részére folyósított ösztöndíj visszafizetésére nem köteles, és mentesül a szerződésben vállalt kötelezettségek alól.

Az ösztöndíjas jogviszony a Szociális és Egészségügyi Bizottság egyetértése alapján az ösztöndíjas lényeges körülményeiben bekövetkezett különös méltánylást érdemlő okból, annak megszűnéséig, de legfeljebb 2 tanulmányi félév időtartamra szüneteltethető.

**A szerződéskötéshez szükséges dokumentumok**

1. a beiratkozás alapján kiállított az aktív státuszt igazoló a 2023/2024-es tanév
első félévére történő beiratkozásról szóló hallgatói/szakképzési jogviszony igazolás eredeti példánya,
2. az előző félévi kreditindex igazolás felsőoktatási intézmény által hitelesítet példánya,
3. bankszámlaszám igazolására szolgáló hivatalos dokumentum.

**A szerződéskötéskor a nyertes Pályázó köteles bemutatni az azonosításhoz szükséges alábbi dokumentumokat:**

1. a személyazonosító igazolvány,
2. lakcímet igazoló hatósági igazolvány (lakcímkártya),
3. adóigazolvány,
4. társadalombiztosítási azonosító jelet igazoló hatósági igazolvány (TAJ kártya),
5. szakképzésben résztvevők esetében az általános orvosi diploma.

**15. A pályázatokkal kapcsolatosan további információ kérhető**

 Bunkóczi Szilvia egészségügyi referenstől

 Budapest Főváros XI. Kerület Újbudai Polgármesteri Hivatal

 Szociális és Egészségügyi Osztálya

 1113 Budapest, Zsombolyai út 4. I. em. 110. szoba

 Telefon: +36 70 684 7267 e-mail: bunkoczi.szilvia@ujbuda.hu

1. számú melléklet

**PÁLYÁZATI ADATLAP**

**Újbudai Ösztöndíj pályázat orvos- és egészségtudományi képzésben/szakorvosi szakképzésben résztvevőknek**

**A pályázat nyilvántartási száma:**

(*A keretezett részt az Önkormányzat tölti ki!)*

**Kérjük, hogy az adatlap kitöltése előtt a pályázati felhívást szíveskedjék figyelmesen átolvasni!**

1. **A pályázóra vonatkozó általános adatok**

**1.A pályázó személyes adatai:**

Vezetéknév:

Keresztnév:

Születési név:

Születési idő:

Születési hely:

Anyja neve:

Telefonszám:

E-mail-cím:

**2.** **A pályázó lakcíme:**

Ország:

Irányítószám:

Helység:

Utca:

Házszám:

**3.** **A pályázó levelezési címe** (amennyiben a lakcímmel megegyezik, a kitöltés nem kötelező):

Ország:

Irányítószám:

Helység:

Utca:

Házszám:

**II.** **A pályázó tanulmányaira vonatkozó adatok**

 **1.** **A felsőoktatási/szakképzési intézmény adatai:**

Az intézmény neve:

Az intézmény címe:

Ország:

Irányítószám:

Megye:

Helység:

Utca:

Házszám:

Kar:

Szak/szakpár:

Választott/tervezett specializáció megnevezése:

**2. A hallgatói/szakképzési jogviszony várható időtartama:**

 A hallgatói/szakképzési jogviszony kezdete:

 A hallgatói/szakképzési jogviszony várható befejezése:

**III. A pályázat motivációs indoklása**

 **IV. Adatkezelésről való tájékoztatás**

Tájékoztatjuk, hogy jelen dokumentumban rendelkezésre bocsátott személyes adatait Budapest Főváros XI. Kerület Újbuda Önkormányzata (1113, Budapest, Bocskai út 39-41.), mint adatkezelő az Újbudai Ösztöndíj pályázat eljárásának lebonyolítása és az ösztöndíjak kifizetése céljából, az Európai Parlament és a Tanács (EU) 2016/679 Rendelete (Általános Adatvédelmi Rendelet/GDPR) 6. cikk (1) bekezdésének e) pontja szerinti jogalappal kezeli, miszerint az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. Az adatkezelésre és érintetti joggyakorlásra vonatkozó részletes információk az Adatkezelő székhelyén, illetve a jelen felhívás 2. számú mellékletében találhatóak.

**V. Nyilatkozat**

1. A pályázat beadásával büntetőjogi felelősségem tudatában kijelentem, hogy az általam közölt adatok a valóságnak megfelelnek. Tudomásul veszem, hogy valótlan adatok megadása az ösztöndíjprogramból történő kizárást eredményezi.
2. A rendelkezésemre bocsátott adatkezelési tájékoztatót megismertem és az abban foglalt tájékoztatást tudomásul vettem.

**VI.** **A pályázathoz csatolt mellékletek felsorolása**

1. önéletrajz,
2. a tanulmányok folytatásának igazolására az utolsó aktív félévi kreditindex-igazolás felsőoktatási intézmény által hitelesített példánya,
3. az intézmény által kiállított hallgatói jogviszony igazolás eredeti, vagy a felsőoktatási intézmény által hitelesített példánya,
4. a teljesített félévek tanulmányi eredményét tartalmazó leckekönyv a felsőoktatási intézmény által hitelesített példánya,
5. csecsemő- és kisgyermeknevelői képzés vonatkozásában a gyakorlatvezetőtől ajánlás, továbbá a gyakorlattal érintett intézményvezetőtől véleményezés,
6. óvodapedagógus-képzés vonatkozásában a felsőoktatási intézmény szakvezetőjétől és a gyakorlati képzőhelyi mentortól ajánlás/véleményezés.

Dátum:.................................... ………………………………..

 aláírás

**Felhívjuk a pályázók szíves figyelmét arra, hogy csak a hiánytalanul, géppel kitöltött és aláírt adatlapot tudjuk elfogadni.**

**A pályázat benyújtásának módja**

A pályázatot elektronikusan, postai úton vagy papír alapon kell benyújtani.

1. A pályázat elektronikus benyújtásához rendelkezésre áll az **e-Papír** szolgáltatás [Ügyfélkapuval](https://ugyfelkapu.magyarorszag.hu/) vagy [Cégkapuval](https://tarhely.gov.hu/ckp-regisztracio/tajekoztato.html) rendelkező pályázók részére. A <http://epapir.gov.hu/> felületen, a ***CÍMZETT –*** ***BUDAPEST FŐVÁROS XI. KERÜLET ÚJBUDA ÖNKORMÁNYZATA*** mezők, és az ***ÜGYTÍPUS*** ***EGYÉB ÜGY***-re vonatkozó kategóriájának kiválasztását követően.
2. A pályázatot papír alapon, postai úton az alábbi címre kell eljuttatni:

Budapest Főváros XI. Kerület Újbudai Polgármesteri Hivatal

Szociális és Egészségügyi Osztálya

1. Budapest, Bocskai út 39-41.
2. A pályázatot papír alapon személyesen az alábbi címen kell benyújtani:

Szociális és Egészségügyi Osztálya

1113 Budapest, Zsombolyai út 4. I. em. 110. szoba

A borítékra rá kell írni: **„Újbudai Ösztöndíj Pályázat Egészségügyi szakterület”**

**Benyújtási határidő: 2023. május 16. 12.00 óra**

2. számú melléklet

**ADATKEZELÉSI TÁJÉKOZTATÓ**

**az egészségügyi tanulmányokat folytató hallgatók, valamint a szakképzésben résztvevő szakorvosok számára kiírt**

**Újbudai Ösztöndíj pályázathoz kapcsolódó adatkezelésekről**

A **Budapest Főváros XI. Kerület Újbuda Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**1. Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Budapest Főváros XI. Kerület Újbuda Önkormányzata |
| Székhely: | 1113 Budapest, Bocskai út 39-41. |
| képviselő: | dr. László Imre, polgármester |
| honlap: | [www.ujbuda.hu](http://www.ujbuda.hu) |
| telefonszám: | +361- 372-4500 |
| adatvédelmi tisztviselő e-mail címe: | gdpr@ujbuda.hu  |

**2. Az adatkezelésre vonatkozó jogszabályok**

* az Európai Parlament és Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
* Alaptörvény
* Magyarország helyi önkormányzatairól szóló 2011. évi CLXXXIX. törvény
* az információs önrendelkezési jogról és az információszabadságról szóló 2011. évi CXII. törvény (továbbiakban, mint Info tv.)
* az Önkormányzat fenntartásában működő intézményekben és az Önkormányzat egészségügyi feladatát ellátó egészségügyi szolgáltatóknál dolgozók számára biztosított juttatásokról szóló 3/2022 (I.25.) XI. ÖK rendelet

**3. Az adatkezelés céljai:**

1. Az Újbudai Ösztöndíjra pályázó egészségügyi felsőfokú tanulmányokat folytató hallgatók, valamint szakképzésben résztvevő szakorvos jelöltek részére ösztöndíj fizetésről szóló javaslat megtétele.
2. Az ösztöndíjra javasolt pályázók által benyújtott pályázatok Szociális és Egészségügyi Bizottság általi véleményezése.
3. A véleményező Szociális és Egészségügyi Bizottság javaslatai alapján a Polgármester részére előterjesztés készítése.
4. A polgármesteri döntés meghozatala, szerződés megkötése.
5. Az ösztöndíjak kifizetése.
6. Az ösztöndíjban részesített pályázók nyilvántartása.

**4. Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

**5. A kezelt adatok köre:**

1. Az ösztöndíj pályázaton résztvevő pályázók beazonosításához szükséges pályázati adatok: pályázó neve, születési ideje, születési helye, anyja neve, állampolgársága.
2. Az ösztöndíj pályázaton résztvevő pályázók kapcsolattartására vonatkozó adatok: a pályázó telefonszáma és e-mail címe.
3. A pályázat elbírálásához szükséges adatok: a pályázó tanulmányaira vonatkozó adatok, a felsőoktatási/szakképzési intézmény adatai, a pályázat motivációs indoklása, valamint a pályázati feltételek elfogadásáról és az adatok hitelességéról szóló nyilatkozata és a pályázó önéletrajza.
4. A pályázat elbíráláshoz szükséges a pályázati anyaghoz csatolni: a hallgatói/szakképzési jogviszony igazolását, a tanulmányok folytatásának igazolására az utolsó aktív félévi kreditindex-igazolás felsőoktatási intézmény által hitelesített példányát, az intézmény által kiállított hallgatói jogviszony igazolás eredeti, vagy a felsőoktatási intézmény által hitelesített példányát, illetve a pályázónak az általános orvosi oklevél adatait tartalmazó nyilatkozatát.
5. Az ösztöndíjban részesített pályázók számára megítélt ösztöndíj folyósításához szükséges adatok: az adóazonosító jel, a TAJ szám, a bankszámlaszám, számlavezető bank neve. A szerződéskötéskor a nyertes pályázónak szükséges bemutatnia a következőket: a lakcímet igazoló hatósági igazolványukat (lakcímkártya), továbbá a beiratkozás alapján kiállított hallgatói/szakképzési jogviszony igazolás eredeti példányát, az előző félévi kreditindex igazolás felsőoktatási intézmény által hitelesített példányát, a pályázati adatlap eredeti példánya, a szakképzésben résztvevők esetében általános orvosi diplomát.
6. Az ösztöndíj pályázaton részt vett pályázók nyilvántartása tartalmazza: az ösztöndíjban részesített pályázók nevét, lakcímét, a megnevezését, a Szociális és Egészségügyi Bizottság határozatának számát, a kapcsolattartási adatokat, (telefonszám, e-mail cím), az ösztöndíj odaítéléséről szóló döntés időpontját.

**6. Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Technikai adatfeldolgozó: az Önkormányzat informatikai feladatokat ellátó megbízottja, továbbá az utalási rendszert szolgáltató.

**7. Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít.

**8. A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelete az irányadó a tárolási határidő vonatkozásában.

Az ösztöndíj pályázaton résztvevő pályázókról vezetett nyilvántartás adatinak tárolása:

* ösztöndíjban nem részesített pályázók esetében a döntés meghozatalát követően törlésre kerül.
* ösztöndíjban részesített pályázók esetében a döntés meghozatalát követően 10 év elteltével törlésre kerül.

Az ösztöndíjban részesített pályázók részére nyújtott ösztöndíj utalásához kapcsolódó adatokat, mint könyveléshez részét képező adatokat, a számvitelről szóló 2000. évi C. törvény 169. §-a alapján 8 évig őrzi meg az Adatkezelő.

A nem selejtezhető dokumentumokon kívül az érintett szervezeti egység által kifejezetten a támogatás, ösztöndíj nyújtásához szükséges mértékben kezelt elérhetőségi (telefonszám) adatot az ösztöndíj megítéléséhez kapcsolódó eljárás befejezéséig (nyilvántartásba történő bevezetés) kezeli.

**9. Automatizált döntéshozatal ténye:**

Az adatkezelés során automatizált döntéshozatal nem történik.

**10. Az ad****atkezelés folyamatának leírása:**

Budapest Főváros XI. Kerület Újbuda Önkormányzatának képviselő-testülete törvényi felhatalmazás alapján rendeletben szabályozta az Önkormányzat fenntartásában működő intézményekben és az Önkormányzat egészségügyi feladatát ellátó egészségügyi szolgáltatóknál dolgozók számára biztosított juttatásait. A kiírt pályázat célja a XI. kerület területén a képzett, hivatástudattal rendelkező, egészségügyi szakemberek utánpótlásának biztosítása. Az Adatkezelő elkötelezett azon egészségügyi tanulmányokat folytató egyetemi, vagy főiskolai hallgatók támogatása mellett, akik a diploma megszerzése után vállalják, hogy Újbuda Önkormányzata tulajdonában lévő, vagy általa fenntartott intézményben, illetve az Önkormányzattal jogviszonyban lévő egészségügyi szolgáltatónál, háziorvosi szolgáltatónál legalább a támogatás idejének kétszeresére munkaviszony eltöltését vállalják. Továbbá a már általános orvosi diplomával rendelkező szakképzési rendszerben lévők, akik szakorvosi képzésekben vesznek részt, vállalják, hogy a tanulmányaik befejezését követően az Adatkezelővel feladat-ellátási szerződést kötnek felnőtt háziorvosi vagy házi gyermekorvosi körzetek ellátására.

Az Adatkezelő az Ösztöndíjat a hallgatói/szakképzési jogviszony időtartama alatt, aktív státusszal rendelkező hallgatóknak/szakorvos jelöltnek biztosítja.

A kiírt pályázati felhívás mellékletét képező pályázati adatlappal tudnak az ösztöndíjra pályázó hallgatók és a szakképzésben résztvevő egészségügyi dolgozók pályázni. A pályázat részét képezi a kapcsolattartási adatok, a pályázó tanulmányaira vonatkozó adatok, a felsőoktatási/szakképzési intézmény adatainak és a hallgatói/szakképzési jogviszony adatainak megadása, valamint a pályázattal kapcsolatos motivációs indoklás leírása. Szükséges továbbá benyújtani a pályázati feltételek elfogadásáról és az adatok hitelességéről szóló nyilatkozatot és a pályázó önéletrajzát, a tanulmányok folytatásának igazolására az utolsó aktív félévi kreditindex-igazolás felsőoktatási intézmény által hitelesített példányát, az intézmény által kiállított hallgatói jogviszony igazolás eredeti, vagy a felsőoktatási intézmény által hitelesített példányát, a pályázó nyilatkozatát az általános orvosi oklevél adatairól, valamint a szakképzési jogviszony igazolását.

 A beérkező pályázatokat a Szociális és Egészségügyi Bizottság bírálja el, majd terjeszti fel döntésre a Polgármester elé. A döntés meghozatalát követően Adatkezelő minden pályázót értesít és az ösztöndíjban részesített pályázókkal szerződést köt.

Az ösztöndíjban részesített pályázók szerződéskötéskor kötelesek bemutatni a személyazonosító igazolványukat, a lakcímet igazoló hatósági igazolványukat (lakcímkártya), továbbá a beiratkozás alapján kiállított hallgatói/szakképzési jogviszony igazolás eredeti példányát, az előző félévi kreditindex igazolás felsőoktatási intézmény által hitelesített példányát, a pályázati adatlap eredeti példányát, a szakképzésben résztvevők esetében általános orvosi diplomát.

Az ösztöndíj folyósításához az adóazonosító jel, a TAJ szám, a bankszámlaszám és a számlavezető bank nevének megadása szükséges.

**11. Az érintett joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak,
* jogorvoslattal élhet.

**12. Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 1. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be.

(Panasz benyújtásának helye: NAIH, 1055 Budapest, Falk Miksa utca 9-11; 1363 Budapest, Pf.:9., +36 1 391-1400; [www.naih.hu](http://www.naih.hu); ugyfelszolgalat@naih.hu)

1. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

(A pert az érintett lakóhelye vagy tartózkodási helye szerint illetékes törvényszék előtt lehet megindítani.)

1. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**).
2. amennyiben az érintett személyiségi joga is sérül, **sérelemdíjra jogosult**.

**13. Egyéb információk**

Jelen tájékoztatóban nem szabályozott kérdésekben a Rendelet szabályai az irányadók.

Hatályos: 2023. január 2.